sterre en seeperde: onthou jy, sea monkeys?
onthou jy, sea monkeys?
Het jy ook advertensies vir hierdie wesentjies gesien in ou tydskrifte? Dit het my altyd gefassineer, ek het eekeer ampertjies die bestelling weg gestuur, maar ek was grillerig vir wat ek sou kry.
Ek het regtig gedink dat 'seamonkeys' soos klein, vreemde mensies lyk en dit was darem te grillerig vir my om hulle in 'n vistenk aan te hou.
Dit was in die dae voordat ek geweet het van advertensie foefies, as ek geweet het hulle was bloot maar 'glorified' garnale of so iets, sou ek minder na die advertensie gestaar het en met die paddavisse in ons visdam gaan speel het. Ai, die ou herinneringe. Nuwe taksbaas aangestel | Maroela Media
Die nasionale tesourie het Woensdagaand aangekondig dat Edward Kieswetter as die nuwe kommissaris van die Suid-Afrikaanse Inkomstediens (SAID) aangestel is.
Kieswetter se aanstelling is van krag vanaf 1 Mei vir ŉ termyn van vyf jaar.
Luidens ŉ verklaring het pres. Cyril Ramaphosa vir Kieswetter in dié invloedryke posisie aangestel na aanleiding van ŉ aanbeveling van die minister van finansies, Tito Mboweni. Mboweni se aanbeveling aan Ramaphosa was gegrond op die aanbeveling van ŉ onafhanklike keurpaneel wat kandidate vir die pos oorweeg het en hul aanbevelings aan Mboweni gemaak het.
Dit het gekom nadat die vorige SAID-kommissaris, Tom Moyane, vroeër deur Ramaphosa in die pad gesteek is na aanleiding van aanbevelings deur ŉ kommissie van ondersoek na bestuursprobleme by die SAID. Die kommissie is deur afgetrede regter Robert Nugent gelei.
“Ons het volle vertroue dat mnr. Kieswetter die ervaring, integriteit en vaardighede het om die SAID om te draai deur inkomste-invordering te herstel, bedrywighede in die rigting van innovering te herlei, toekomstige leiers vir die organisasie te ontwikkel en die SAID se geloofwaardigheid en integriteit te herstel,” het Ramaphosa gesê.
Kieswetter het van 2004 tot 2009 as adjunkkommissaris van die inkomstediens gedien en volgens die nasionale tesourie hom in dié tyd uitstekend van sy taak gekwyt.
Mboweni het Kieswetter gelukgewens met sy aanstelling en gesê hy sien uit daarna dat die inkomstediens “hervestig word as ŉ gerespekteerde belastinginvorderaar met verbeterde inkomste-invorderingsuitkomste”.
“Ek verwag van hom om sonder vrees of vooroordeel op te tree, om die integriteit van die SAID te herstel en te handhaaf, en om belastingbetalers se regte te beskerm in die uitvoering van sy pligte as kommissaris,” het die minister gesê.
Kieswetter!!!! Ek kan nie eers meer nie! Bwhahaha
Baie geluk met jou aanstelling Edward. Mag God jou seen en die krag gee, jy gaan dit no dig he. Ons bid vir jou!
Beslis ‘n stap in die regte rigting, maak nou ondertoe ook skoon binne SARS
Nou ja Baie goeie beslubesluit
Wat ek kan onthou van hom is dan hy n regverdige “wetter” is
Dit gaan sekerlik tyd neem maar hy is die man wat van al Tom se eskom tjommas kan ontslae raak
En daar is baie van hulle
die sikloon wat mosambiek getref het gaan n sondagskoolkonsert wees teenoor die reen wat nou in SA gaan val. Kan dit waar wees? Sowaar n wit man aangestel in so n hoë pos in die staatsdiens.
Waars die regstellende aksie dan nou?